પુરાણી શ્રી હરિસ્વરુપદાસજી સ્વામીએ પોતાની હાસ્યસભર વાણીમાં ધુળેટી, વસંતોત્સવ, રંગોત્સવ, પુષ્પદોલોત્સવનો મહિમા સમજાવ્યો હતો. આપણા હર ઉત્સવમાં ભારતની અસ્મિતા પ્રગટ થાય છે. આપણા મંદિરો સંસ્કારના ધબકતા કેન્દ્રો -આસ્થાના પ્રતિકો છે. આપણા તમામ ઉત્સવો આપણને પ્રેરક બળ પુરું પાડે છે. જેમાં આનંદ ઉલ્લાસ ન હોય તે ઉત્સવ કહેવાય નહીં. પુરાણી શ્રી શ્રીહરિદાસજી સ્વામીએ જણાવેલ કે ભગવાન શ્રી સ્વામિનારાયણે હોળી જેવા તહેવારને કાદવ કીચડ ઉડાડવાને બદલે ફુલદોલમાં ફેરવી નાખી ભક્તિમય બનાવી નાંખ્યો છે. આ પ્રસંગે હાસ્યકલાકાર શ્રી જગદીશભાઈ ત્રિવેદીએ દ્વારા હાસ્યસભર પ્રાસંગિક પ્રવચન બાદ મેમનગર ગુરુકુલના વિદ્યાર્થીઓએ જુદા જુદા ઉત્સવ નૃત્યો કર્યા હતા.